28/07/2014 | Administración LocalMunicipal
As Pontes de García Rodríguez
Intervención
Anuncio aprobación definitiva plan económico financeiro 2014-2015

O artigo 3 da Lei Orgánica 2/2012 regula, con carácter xeral, o principio de estabilidade orzamentaria, e ven a establecer que “a elaboración, aprobación e execución dos Orzamentos que afecten aos gastos ou ingresos dos distintos suxeitos comprendidos no ámbito de aplicación desta Lei realizarase nun marco de estabilidade orzamentaria, coherente coa normativa europea”. E defínese a estabilidade orzamentaria das Administracións Públicas como a situación de equilibrio ou superávit estructural. O artigo 11 desta norma, ven a instrumentar tal principio de estabilidade orzamentaria ao fixar que tanto a elaboración, como a aprobación e a execución dos Orzamentos e demáis actuacións que afecten aos gastos ou ingresos das Administracións Públicas someteranse ao principio de estabilidade orzamentaria. E o artigo 12 adicado á regra de gasto, fixa cómo a variación do gasto computable das Corporacións Locais non poderá superar a taxa de referencia do crecemento do PIB de medio prazo da economía española. Non obstante, cando exista un desequilibrio estructural nas contas públicas ou unha débeda pública superior ao obxectivo establecido, o crecemento do gasto público computable axustarase á senda establecida nos repectivos plans económico-financeiros e de reequilibrio previstos nos artigos 21 e 22 da LOEPSF. Así, o artigo 21 da Lei Orgánica 2/2012, modificado pola Lei Orgánica 9/2013, de 20 de decembro, de control da débeda comercial no sector público, indica que en caso de incumprimento do obxectivo de estabilidade orzamentaria, do obxectivo de débeda pública ou da regra de gasto, a Administración incumplidora formulará un plan económico-financeiro que permita no ano en curso e no seguinte o cumprimento dos obxectivos ou da regra de gasto, co contido e alcance previstos neste artigo. En base ao disposto no artigo 12 da LOEPSF, nos seus apartados 2 e 3, relativos á definición de gasto computable e á competencia do Ministerio de Economía e Competitividade para calcular a taxa de referencia do crecemento do PIB de medio prazo para a economía española, de acordo coa metodoloxía empregada pola Comisión Europea en aplicación da súa normativa, tal taxa será obxecto de publicación e será a referencia a ter en conta polas Corporacións Locais na elaboración dos seus respectivos orzamentos. Centrándonos xa no límite da regra de gasto, cómpre sinalar que para o conxunto das administración públicas, a taxa de referencia a ter en conta para o ano 2013, a efectos de calcular a regra de gasto, foi do 1,7. Esta taxa situouse no 1,5 para o exercicio 2014, segundo o acordo adoptado polo Ministerio de Facenda e Administracións Públicas o día 28 de xuño de 2013, e polo cal se fixan os obxectivos de estabilidade orzamentaria e débeda pública para o conxunto das administración públicas. Así as cousas, e con motivo da elaboración e aprobación da liquidación do exercicio 2013 a intervención municipal levou a cabo a emisión dos informes correspondentes ao cumprimento do obxectivo de estabilidade orzamentaria, da regra de gasto e do límite de débeda. E de tales informes conclúese o seguinte: - O concello das Pontes cumpre co límite da débeda. - O concello das Pontes cumpre co obxectivo de estabilidade orzamentaria unha vez efectuados uns axustes, e de feito presenta unha capacidade de financiación por importe de 319.181,89 €. - O concello das Pontes incumpre o límite da regra de gasto nun importe de 657.664,65 €. En consecuencia, e ante tal incumprimento, a aplicación da Lei Orgánica 2/2012, de Estabilidade Orzamentaria e Sostenibilidade Financeira fai necesario a elaboración dun plan económico financeiro que lle permita ao concello recuperar a situación de equilibrio, como máximo, a 31 de decembro de 2015; é dicir, con ocasión da liquidación do exercicio 2015. Segundo o previsto no artigo 23 da LOEPSF os plans económico financeiros elaborados polas Corporacións Locais deberán ser aprobados polo Pleno municipal, tendo en conta a aplicación do seguinte calendario: 1º O plan ten que ser presentado ante o Pleno municipal no prazo máximo dun mes dende que se constate o incumprimento. Neste caso, e dado que o informe de intervención que pon de manifesto o incumprimento así como o decreto de alcaldía no que se aproba a liquidación do orzamento do exercicio 2013 que reflexa o mesmo, teñen data de 8 de abril de 2014, a data máxima para presentar o plan ao Pleno municipal, en principio, foi o 8 de maio de 2014.2º O plan deberá ser aprobado polo Pleno municipal no prazo máximo de dous meses dende a súa presentación. Neste caso, trátase de cumprir o prazo de aprobación do plan antes de que transcorran dous meses dende que se puxo de manifesto o incumprimento da regra de gasto.3º A posta en marcha do plan non poderá exceder de tres meses dende a constatación do incumprimento.4º O plan deberá ser remitido á Comunidade Autónoma (no caso deste concello á Dirección Xeral de Política Financeira e Tesouro). 5º O plan deberá ser tamén remitido á Comisión Nacional da Administración Local para o seu coñecemento.6º A este plan haberá que darle a mesma publicidade que a establecida polas leis para os Orzamentos da entidade. Segundo o artigo 21 da LOEPSF, o plan económico financeiro conterá, como mínimo, a seguinte información: a) As causas do incumprimento do obxectivo de establecido ou, no seu caso, do incumprimento da regra de gasto. b) As previsións tendenciais de ingresos e gastos, baixo o suposto de que non se producen cambios nas políticas fiscais e de gastos. c) A descripción, cuantificación e o calendario de aplicación das medidas incluidas no plan, sinalando as partidas orzamentarias ou rexistros extraorzamentarios nos que se contabilizarán. d) As previsións das variables económicas e orzamentarias das que parte o plan, así como os supostos sobre os que se basan estas previsións, en consonancia co contemplado no informe ao que se fai referencia no apartado 5 do artigo 15 e) Unha análise de sensibilidade considerando escenarios económicos alternativos. Ademáis, a Lei 27/2013, de 27 de decembro, de racionalización e sostenibilidade da Administración Local incluiu un novo artigo 116. bis na Lei de Bases de Réximen Local que no seu apartado segundo ven a establecer o contido adicional que o plan debe presentar, por canto que deberá tamén incluir a lo menos algunha das seguintes medidas: a) Supresión das competencias que exerza a Entidade Local que sexan distintas das propias e das exercidas por delegación. b) Xestión integrada ou coordinada dos servizos obrigatorios que presta a Entidade Local para reducir costes. c) Incremento de ingresos para financiar os servizos obrigatorios que presta a Entidade Local para reducir os seus costes. d) Racionalización organizativa. e) Supresión de entidades de ámbito territorial inferior ao municipio que, no exercicio orzamentario inmediato anterior, incumpran co obxectivo de estabilidade orzamentaria ou co obxectivo de débeda pública ou que o período medio de pago a proveedores supere en máis de trinta días o prazo máximo previsto na normativa de morosidade. f) Unha proposta de fusión cun municipio colindante da mesma provincia. Tal e como se pon de manifesto na introducción, proponse ao Pleno desta Corporación a aprobación do presente plan económico financeiro, de formulación obrigada, xa que o resultado da evaluación do cumprimento da regra de gasto efectuado pola intervención municipal en relación ao expediente da liquidación do exercicio 2013, foi o incumprimento do límite da regra de gasto para o exercicio 2013. Agora ben, este incumprimento ten un carácter coxuntural e non estructural; motivado, básicamente, pola tramitación dos expedientes de incorporación de remanentes e de crédito extraordinario e suplemento de crédito. E todo isto por canto que se trata de modificacións de crédito financiadas con remanente de tesourería para gastos xerais. Fonte ésta de financiación que ten un tratamento orzamentario distinto na Administración do Estado e que fai que o aforro xenerado polo concello non poida quedar á marxe da regra de gasto. Da información facilitada pola intervención municipal no informe emitido con ocasión da liquidación do exercicio 2013 obsérvase que as obrigas financiadas con Remanente Líquido de Tesourería ascenderon á cantidade de 2.380.928,33€. En consecuencia, se descontamos estas obrigas, resulta que se cumpriría o obxectivo da regra de gasto. Deste xeito, considérase debidamente acreditado que a causa de incumprimento do obxectivo da regra de gasto (dado que a estabilidade orzamentaria sí que se está a cumprir) é o financiamento de gastos mediante Remanente de Tesourería. Segundo a modificación introducida pola Lei Orgánica 9/2013, de 20 de decembro, en caso de incumprimento do obxectivo de estabilidade orzamentaria, do obxectivo de débeda pública ou da regra de gasto, a Administración incumplidora formulará un plan económico financeiro que permita no ano en curso e no seguinte o cumprimento. En consecuencia, este concello, e así queda reflexado no presente plan, deberá volver á situación de equilirio con data máxima o 31 de decembro de 2015, é dicir, con ocasión da liquidación do exercicio 2015. Este é, pois, o horizonte temporal deste plan. Dado que estamos ante un incumprimento coxuntural da regra de gasto, esta Alcaldía propón a adopción das seguintes directrices para os exercicios 2014 e 2015: Para o exercicio 2014, hai que ter xa en conta que o orzamento prorrogado do concello para este ano deu lugar ao seguinte detalle: - A derivada do emprego do importe do superávit. Este emprego vai permitir atender as obrigas que figuran a 31 de decembro de 2013 na conta 413. A tal efecto, indicar que o importe do superávit ascende á cantidade de 319.181,89 €, e que se vai empregar todo. Tal importe computará a efectos da estabilidade orzamentaria pero non da regra de gasto. A parte que resulta da diferencia para atender as obrigas que figuran na conta 413, tamén se descontará do remanente de tesorería para gastos xerais. -Éxiste débeda viva, pero ten in período de carencia non ate o ano 2016. -Prevense aqueles gastos que poida asumir o Concello en función de recursos afectados, e en relación cos cales se teña constancia da concesión da subvención. Á vista das previsións tendenciais de ingresos e gastos que se acaban de expoñer, as medidas a adoptar para conquerir o cumprimento da estabilidade orzamentaria e a regra do gasto no ano 2015 son as seguintes: - Para os anos anos 2014 e 2015: dar a máxima importancia ao principio de anualidade orzamentaria, de xeito que se porá o máximo empeño para que tódolos gastos correspondentes ao orzamento do ano en curso sexan executados íntegramente o mesmo ano. - Para o ano 2015, e complementario da anteriors: - Limitar ao máximo a utilización do Remanente de Tesourería para o financiamento de gastos (tanto o Exceso de Financiamento Afectado como o Remanente Líquido de Tesourería), adoptando medidas compensatorias, no caso de ser necesario e inevitable acudir a este recurso para financiar determinados gastos. - Aprobar o orzamento do exercicio 2015 cumprindo o obxectivo de estabilidade orzamentaria e da regra de gasto. - Xestionar o orzamento do exercicio 2015 coa máxima atención ao cumprimento da estabilidade e da regra de gasto. Con estas medidas prevése que da liquidación do Orzamento 2015 resulte acreditado que para ese ano o Concello cumpriu con ámbolos dous obxectivos (estabilidade orzamentaria e regra do gasto). Non obstante, relativo á financiación de gastos nun determinado exercicio con Remanente de Tesourería para gastos con financiación afectada, a IGAE contestou á asociación “ COSITAL NETWORK” indicando que a Secretaría General de Coordinación Autonómica y Local considera que neste caso non procede efectuar ningún axuste na regra de gasto, de xeito que os gastos así financiables considéranse gasto computable a todos os efectos. Tamén considera que neste caso, “El remanente de tesorería, aún cuando se configura contablemente como un activo financiero, su naturaleza se identificaría con el ahorro que genera una entidad local en un ejercicio como consecuencia del desfase entre la ejecución de unos ingresos presupuestarios y las obligaciones reconocidas a las que están afectados de forma tal que se ahorro habrá de ser utilizado como fuente de financiación de las obligaciones de ejercicios posteriores a aquel en el que se obtuvo. En consecuencia, no cabe admitir que la utilización del remanente de tesorería afectado por una entidad local sea determinante en una situación de déficit estructural, es más, habría que identificarse con una situación de superávit presupuestario en el momento de la liquidación del presupuesto”. En relación coas medidas a adoptar, na mesma contestación, a Secretaría General de Coordinación Autonómica y Local indica que “Sentada la naturaleza del remanente de tesorería afectado cabe entender que sus efectos sobre la situación económico financiera de una entidad local en nada coinciden con los derivados de otros recursos financieros que exigen un reembolso de las cantidades recibidas y por ello parece lógico que el tipo de medidas a implementar en el plan económico financiero deban acomodarse a la situación descrita”. Tamén pon de manifesto que “Sobre la base de lo expuesto, cabe afirmar que la recuperación de los objetivos de estabilidad presupuestaria y, en su caso, de la regla de gasto, incumplidos por la utilización del remanente de tesorería afectado se lograría con la simple aprobación del presupuesto del ejercicio siguiente en situación de equilibrio presupuestario y dentro del límite de variación del gasto computable, sin necesidad de medida estructural alguna dada la naturaleza del remanente de tesorería afectado en el ámbito de la Administración Local. En este contexto, la entidad local deberá elaborar y aprobar un plan económico financiero que se podrá limitar a exponer el origen del desequilibrio en términos de contabilidad nacional y a recoger aquella medida.” Aínda que esta contestación refírese ao financiamento de gastos a través de Remanente de tesourería afectado, as apreciacións postas de manifesto respecto a que o remanente de tesourería pódese entender como un aforro da entidade, serían igualmente aplicables ao remanente de tesourería para gastos xerais. A única diferencia é que a utilización deste remanente é de carácter voluntario, mentres que a incorporación de remanentes para gastos con financiamento afectado é obrigatorio por así establecelo o artigo 47 do RD 500/1990. En relación ao contido adicional que a Lei 27/2013 ven a fixar para o plan económico financeiro, considera esta alcaldía que merecen das seguintes apreciacións: - Dado que se trata dun incumprimento coxuntural, non se considera necesario suprimir competencias distintas das propias e das exercidas por delegación, por canto que se trata de manter un nivel de orzamento similar ao que ven sucedendo en exercicios anteriores, nos que se presuposta con prudencia e a única distorsión que se produce é a derivada do emprego do recurso do remanente de tesourería. Á espera de que se produza unha adecuación da normativa local á normativa estatal en relación a este recurso, o máximo que pode facer o concello é tratar de facer execucións anuais de gasto e non incorporar créditos financiados con este recurso de financiación. - A xestión integrada e coordinada dos servizos obrigatorios que presta o concello para reducir costes, tratarase de cumprir tendo en conta que a Deputación Provincial xa ten solicitado un estudo de costes dos servizos obrigatorios que presta o concello a fin de que determine cal é a mellor forma de prestar os mesmos, dando así cumprimento ao disposto no artigo 26 da LBRL como consecuencia da modificación introducida pola Lei 27/2013, de racionalización e sostenibilidade da Administración Local. - Incremento de ingresos para financiar os servizos obrigatorios que presta o concello. De momento non se considera necesario aplicar esta medida por canto que básicamente o que se vai pretender é reducir o gasto no exercicio 2015 de modo tal que aínda que coa liquidación do exercicio 2014 se incumpra estabilidade e regra de gasto, que sexa a liquidación do ano 2015 a que en base á contención do gasto permita recuperar a situación de equilibrio. No caso de que á hora de elaborar o orzamento do exercicio 2015 se observe que as previsións de ingreso non se están a cumprir ou que por algún motivo excepcional hai que gastar máis do previsto, tratarán de tomarse medidas entón de cara a aumentar ingresos naqueles conceptos en que así sexa posible. - Racionalización organizativa. Non se considera necesario modificar este aspecto de momento, por canto que o incumprimento é motivado polo uso do aforro do concello que para nada afecta a isto. - Supresión de entidades de ámbito territorial inferior ao municipio. Este concello non ten entidades desta natureza. - Unha proposta de fusión cun municipio colindante da mesma provincia. Considérase que tampouco se trata dunha medida necesaria por canto que tal e como se ven demostrando este concello, ten capacidade suficiente para seguir prestando os servizos básicos que presta aos seus veciños sen ser necesario fusionarse con outros. Non se fai referencia ás partidas orzamentarias ou rexistros orzamentarios nos que se contabilizarán as medidas pois as mesmas non consisten en “facer”, senón en “deixar de facer”. De feito, do que se trata é de deixar de financiar gastos con remanente de tesourería. Tamén se considera que as medidas propostas son coherentes cos variación interanual das previsións orzamentarias respectivas. Así, considérase que coas medidas propostas son axeitadas para a consecución do obxectivo porposto: garantir o cumprimento de estabalididade orzamentaria e da Regra do Gasto ao final do ano 2015. Tendo en conta as previsisóns tendenciais de ingresos e gastos expostas máis arriba, prevése a seguinte evolución das principais magnitudes orzamentarias: Resultado Orzamentario.- Dado que nos últimos exercicios o resultado orzamentario axustado (incluso no exercicio 2013 no que se incumpriu a regra de gasto) foi positivo, prevese que esta magnitude siga da mesma maneira nos próximos exercicios. Remanente de Tesourería.- Prevese que o remanente de tesourería siga unha tendencia como a que se amosa a continuación, tendo en conta o seguinte: - O saldo de dudoso cobro, estimase unha tendencia a alta seguindo a evolución dos anos anteriores. - Remanente de tesourería total: a partires da cantidade obtida con ocasión da liquidación do exercicio 2013, se lle resta o importe das obrigas que se estima financiar con remanente de tesourería durante o exercicio 2014 (estimamos 393.082,32€), por canto que este emprego implicará menos existencias de tesourería ou maiores obrigas pendentes de pago. Para 2015 pártese da mesma cantidade que a consignada para 2014. - Exceso de financiamento afectado: dado que segundo as directrices do plan tratarase de axustar en cada exercicio a execución de gastos e ingresos, estímase por prudencia unha cantidade similar a maior cantidade dos últimos tres anos (2011, 2012, e 2013) redondeando por exceso (130.000 €) Aforro bruto e neto.-Partimos da premisa contemplada no PEF de que non vai haber durante os vindeiros dous exercicios ningún préstamo a concertar con entidade financeira por parte deste concello. Partimos dos datos estimados da liquidación dos exercicios 2014 e 2015. Evolución da débeda.- Por un lado non está previsto concertar operación algunha desta natureza durante a vixencia deste PEF. Por outro lado ainda queda vixente un préstamo pendente de amortizar, pero que ten carencia ate o ano 2016, polo que durante os anos 2014 e 2015 non hai que facer amortizacións de capital. Dos datos extraídos da liqidación de 2013 o Concello cumpre co volume de endebedamento: Total importe capital vivo: 611.931,20 euros. Volume de endebedamento: (611.931,20/13.535.478,05) X100 = 4,52% Estimación dos Saldos de tesourería.- As estimacións que se relacionan a continuación son efectuadas atendendo ao principio de prudencia, a partir da evolución dos saldos dos últimos exercicios pechados, da vixente regulación das Ordenanzas fiscais, así como dos períodos de redución regulados no Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. As estimacións son as seguintes: Análise da evolución do cumprimento da Regra do gasto.- Prevése a seguinte evolución da Regra do gasto. Observase que ao final do ano 2015 se prevé o cumprimento da Regra do Gasto, para o cal se tomarán as oportunas cautelas ao longo da xestión do orzamento 2015. Exprésanse as seguintes observacións: - Límite da regra de gasto: Se parte dos cálculos da liquidación do 2013. Para 2015 pártese da cantidade anterior aplicando a TPRCIB. - Máximo año en curso: Para 2014 fasise a referencia á cantide total de gasto computable, incluíndo os os gastos financiados con Remanente líquido de Tesourería. Para 2015 consígnase a mesma cantidade que o límite da regra de gasto para ese ano. - Por TPRCIB enténdese a Taxa de Referencia de credemento do producto Interior Bruto de medio prazo da economía española, segundo Acordo co Consello de Ministros do 28/06/2013. Cumprese coa regra de gasto para os dous anos. Ánalise do cumprimento do equilibrio/superavit en termos de contabilidade nacional:.- Prevese a seguinte evolución do cumprimento do euqilibrio ou superávit en contabilidade nacional. Observase que ao final do ano 2015 se prevé o cumprimento do mesmo, para o cal se tomarás as oportunas cautelas ao longo da xestión do orzamento 2015. Non se efectúa previsión de axustes SEC dada a enorme dificultade para o cálculo dos mesmos. No ano 2014 é previsible o incumprimento da estabilidade orzamentaria debido os expedientes de modificación orzamentaria de crédito extraordinario e suplemento de crédito. Nembargantes, tanto no momento da aprobación do orzamento2015 como ao longo da execución do mesmo, gardaráse a máxima cautela para que ao final do ano 2015, á vista da liquidación do mesmo, se constate o cumprimento do principio de estabilidade orzamentaria. Á vista do contido deste plan exposto nos apartados anteriores, formulo as seguintes conclusións: - No informe emitido pola intervención municipal en relación á liquidación do exercicio 2013 constatouse o incumprimento da regra de gasto regulada no artigo 12 da LOEPSF. - Como consecuencia do anterior, e dando cumprimento ao previsto no artigo 21 da LOEPSF, esta Alcaldía formula o presente plan económico financeiro para a súa aprobación polo Pleno do Concello. - Considérase que unha vez aplicadas as medidas contidas no presente plan, o Concello das Pontes de García Rodríguez cumprirá co obxectivo de estabilidade orzamentaria e da regra do gasto ao final do exercicio 2015, con ocasión da aprobación da liquidación do dito exercicio. Estímase entón que nese momento se producirá unha situación de equilibrio ou de superávit en termos de contabilidade nacional. As Pontes de Marco Maseda El Allaly, 18 de xullo de 2014 O alcalde Valentín González Formoso